การุณยฆาต (ละครโทรทัศน์)

***การุณยฆาต*** () เป็นละครชุด (ซีรีส์) แนวสืบสวน, ระทึกขวัญ และโรแมนซ์ดรามา ที่แพร่ภาพทางโทรทัศน์ระบบดิจิทัลในประเทศไทยและบริการสื่อผ่านอินเทอร์เน็ต () ในปี พ.ศ. 2567 กำกับการแสดงโดย *วรวิทย์ ขัตติยโยธิน* ร่วมกับการพัฒนางานสร้าง (โชว์รันเนอร์) และเขียนบทฉบับซีรีส์โดย *ศิริลักษณ์ ศรีสุคนธ์* (ทั้งสองคนนี้เคยร่วมงานกันมาก่อนในละคร “กาหลมหรทึก” เมื่อปี พ.ศ. 2561) โดยมี *นิพนธ์ ผิวเณร* ประธานเจ้าหน้าที่ฝ่ายผลิตละคร และหนึ่งในผู้อำนวยการผลิตของบริษัท เดอะ วัน เอ็นเตอร์ไพรส์ จำกัด (มหาชน) เป็นผู้อำนวยการสร้างซีรีส์เรื่องนี้ แสดงนำโดย “ต่อ – ธนภพ ลีรัตนขจร” และ “เจเจ – กฤษณภูมิ พิบูลสงคราม”

แก่นเรื่องของซีรีส์เรื่องนี้ จะถ่ายทอดมุมมองที่หลากหลายทางสังคมในปัจจุบัน ที่เกี่ยวข้องกับการการุณยฆาตในกระบวนการรักษาพยาบาล และการรักษาในเชิงการบริบาลบรรเทา หรือที่นิยมเรียกกันว่า “การรักษาแบบประคับประคอง” () เพื่อเป็นการจัดการชีวิตในช่วงเวลาบั้นปลายของผู้ป่วยในภาวะโรคร้ายแรงระยะสุดท้าย โดยมีจุดประสงค์เพื่อสร้างความเข้าใจและการแสดงความคิดเห็นเพื่อการพัฒนาสังคมในเชิงภาพรวมร่วมกัน

ซีรีส์เรื่องนี้เป็นผลงานลำดับที่ 5 ที่อยู่ในชุดผลงานต้นฉบับของวันดี () โดยแพร่ภาพผ่านทางสถานีโทรทัศน์ระบบดิจิทัล “ช่องวัน 31” ในฉบับตัดต่อเอาเนื้อหาบางส่วนออกไป (เหมาะสมกับผู้รับชมที่มีอายุตั้งแต่ 13 ปีขึ้นไป) รวมถึงทางแอปพลิเคชัน “วันดี ()” และเว็บไซต์หรือแอปพลิเคชันของ “อ้ายฉีอี้” ในรูปแบบเนื้อหาฉบับสมบูรณ์ () ซึ่งแพร่ภาพในประเทศไทยตามช่องทางเหล่านี้ในจำนวนตอนทั้งสิ้น 8 ตอนเท่านั้น โดยเริ่มการออกอากาศตั้งแต่วันที่ 28 พฤศจิกายน จนถึง 25 ธันวาคม พ.ศ. 2567 (ทุกวันพุธ และวันพฤหัสบดี ของแต่ละสัปดาห์ในช่วงเวลาดังกล่าว) ทั้งนี้ มีการแพร่ภาพซีรีส์เรื่องนี้ในต่างประเทศด้วยอย่างถูกต้องตามกฎหมายลิขสิทธิ์ ตามช่องทางบริการสื่อที่ทางเจ้าของช่องทางแต่ละแหล่งนั้น ๆ ได้ประชาสัมพันธ์เอาไว้ด้วย

อนึ่ง เนื้อหาของซีรีส์เรื่องนี้ดัดแปลงเค้าโครงเรื่องมาจากนวนิยายไทย แนวสืบสวนและยาโออิในชื่อเรื่องเดียวกันนี้ ที่ประพันธ์โดย  ซึ่งเป็นนามปากกาของ *พญ.อิสรีย์ ศิริวรรณกุลธร* แพทย์เฉพาะทางเวชศาสตร์ครอบครัว () โดยมีผลงานนวนิยายไทยที่เป็นที่รู้จักอย่างเรื่อง “พฤติการณ์ที่ตาย ()”, “ทริอาช ()” และริเริ่มการวางโครงเรื่องรวมทั้งร่วมเขียนบทในซีรีส์ไทยเรื่อง “ ()”

## โครงเรื่อง
เนื้อหาของโครงเรื่อง อ้างอิงมาจากปกหลังของฉบับนวนิยายดั้งเดิมของเรื่อง “การุณยฆาต ()” จากบทประพันธ์ของ  โดยสำนักพิมพ์*วันเดอร์วาย ()* เล่มที่ 1 ตีพิมพ์ครั้งแรกเมื่อวันที 1 สิงหาคม พ.ศ. 2562 จากชุดนวนิยายในชื่อเรื่องเดียวกันนี้ที่วางจำหน่ายในรูปแบบเนื้อหาที่ต่อเนื่องกัน 2 เล่ม ซึ่งเนื้อหาแบบสมบูรณ์ในฉบับซีรีส์ ผู้เขียนบทฉบับซีรีส์ได้ตกลงยินยอมร่วมกับผู้ประพันธ์ฉบับนวนิยาย เพื่อขอดัดแปลงโครงเรื่องบางส่วนให้แตกต่างไปจากฉบับนวนิยายดั้งเดิมตามที่กล่าวมาข้างต้น

## นักแสดง
ข้อมูลในรายชื่อนี้ เรียงลำดับชื่อของตัวละครโดยอ้างอิงจากลำดับการปรากฏชื่อของนักแสดงในกราฟิกส์เครดิตเปิดเรื่อง () รวมถึงอ้างอิงข้อมูลจากบทบรรยายใต้ภาพในภาษาไทย (ซับไตเติ้ล) จากทุก ๆ ตอนของฉบับซีรีส์ ที่แพร่ภาพจากบัญชีทางการของช่องวัน 31 ในเว็บไซต์ยูทูบ
### นักแสดงนำเรื่อง

### นักแสดงสมทบ

### นักแสดงรับเชิญ

## การผลิต
### การพัฒนา
เมื่อวันที่ 4 ธันวาคม พ.ศ. 2565 *พญ.อิสรีย์ ศิริวรรณกุลธร* หรือในนามปากกา  เจ้าของบทประพันธ์ฉบับนวนิยายดั้งเดิมของเรื่อง “การุณยฆาต ()” ได้ประกาศสิทธิ์ในการนำโครงเรื่องไปดัดแปลงเป็นซีรีส์อย่างถูกต้องตามกฎหมายลิขสิทธิ์ โดยทางบริษัท เดอะ วัน เอ็นเตอร์ไพรส์ จำกัด (มหาชน) เป็นผู้ได้สิทธิ์นั้นไป รวมถึงข้อความจากผู้เขียนบทฉบับซีรีส์นี้คือ *ศิริลักษณ์ ศรีสุคนธ์* ผู้เขียนบทละครทางโทรทัศน์เรื่อง “กาหลมหรทึก” (ดัดแปลงเค้าโครงเรื่องดั้งเดิมจากฉบับนวนิยายในชื่อเดียวกันนี้ ที่ประพันธ์โดย “ปราปต์”) ที่ประกาศว่าได้ร่วมเขียนบทซีรีส์เรื่องนี้ด้วย ในช่วงเวลาเดียวกัน

หลังจากนั้น เมื่อวันที่ 28 พฤศจิกายน พ.ศ. 2566 บัญชีทางการของช่องวัน 31 และบัญชีทางการของแอปพลิเคชันวันดี ในเว็บไซต์ยูทูบ ได้เผยแพร่วิดีโอตัวอย่างซีรีส์ในชุด “ผลงานต้นฉบับของวันดี ()” ความยาว 1 นาที 45 วินาที ซึ่งมีการแทรกตัวอย่างขนาดสั้นในฉบับซีรีส์ของเรื่องการุณยฆาตด้วย เท่ากับว่ามีการประกาศนักแสดงนำอย่างเป็นทางการแล้ว นั่นคือ “ต่อ – ธนภพ ลีรัตนขจร” และ “เจเจ – กฤษณภูมิ พิบูลสงคราม” และจะมีงานประกาศรายละเอียดเพิ่มเติมของซีรีส์เรื่องนี้อีกครั้งในวันที่ 7 กุมภาพันธ์ พ.ศ. 2567 ร่วมกับซีรีส์เรื่องอื่น ๆ ด้วย ในงานประชาสัมพันธ์ที่มีชื่อว่า “” ซึ่งในวันดังกล่าวจะมีการเผยแพร่ชุดวิดีโอตัวอย่างของซีรีส์แต่ละเรื่อง*ฉบับนำเสนอแนวคิดเพื่อขอทุนสนับสนุน จำนวน 5 เรื่อง* ซึ่งหนึ่งในนั้นมีตัวอย่างซีรีส์เรื่องการุณยฆาตด้วย ในความยาว 2 นาที 17 วินาที เผยแพร่ในเว็บไซต์ยูทูบจากบัญชีทางการของช่องวัน 31 รวมทั้งมีการเปิดเผยรายละเอียดต่าง ๆ ของซีรีส์เรื่องการุณยฆาตในชื่อภาษาอังกฤษว่า “” รวมถึงเปิดเผยข้อมูลของนักแสดงเพิ่มเติมอีกส่วนหนึ่ง และผู้กำกับฉบับซีรีส์ นั่นคือ *วรวิทย์ ขัตติยโยธิน* จากผลงานการกำกับการแสดงของละครโทรทัศน์เรื่องต่าง ๆ ในช่วงเวลาก่อนหน้านั้น เช่น “คุณชาย ()”, “ปาฏิหาริย์รักร้อยปี ()” และ “กาหลมหรทึก”

โดยขั้นตอนในการพัฒนาบทนี้ ศิริลักษณ์ได้ตกลงยินยอมขอดัดแปลงโครงเรื่องบางส่วนในการเขียนบทของฉบับซีรีส์ให้แตกต่างไปจากฉบับนวนิยายดั้งเดิมในชื่อเรื่องเดียวกัน ร่วมกับ พญ.อิสรีย์ ผู้เป็นเจ้าของบทประพันธ์ฉบับนวนิยายดั้งเดิม โดยศิริลักษณ์กล่าวในบทสัมภาษณ์ต่อทางผู้สื่อข่าวเอาไว้ว่า

พญ.อิสรีย์ ให้ความคิดเห็นต่อการนำโครงเรื่องบางส่วนจากนวนิยายต้นฉบับสู่การดัดแปลงในฉบับซีรีส์ไว้ว่า

### ก่อนการผลิต

ในส่วนของการประชุมเพื่อวางแผนการถ่ายทำและวางบทบาทของตัวละครของฉบับซีรีส์ ได้เริ่มต้นขึ้นเมื่อวันที่ 26 มิถุนายน พ.ศ. 2567 ซึ่ง *นิพนธ์ ผิวเณร* ในฐานะประธานเจ้าหน้าที่ฝ่ายผลิตละคร บริษัท เดอะ วัน เอ็นเตอร์ไพรส์ จำกัด (มหาชน) เข้ามาร่วมวางแผนการผลิตซีรีส์, วางบทบาทของตัวละคร และการถ่ายทำกับ ศิริลักษณ์ ในฐานะผู้พัฒนางานสร้าง (โชว์รันเนอร์) และผู้เขียนบทฉบับซีรีส์ ร่วมกับ วรวิทย์ ในฐานะผู้กำกับการแสดง พร้อมทั้งกลุ่มนักแสดงทั้งหมดได้เข้ามาอ่านบทของแต่ละตัวละครในซีรีส์เรื่องนี้ด้วย

### การถ่ายทำ

ซีรีส์เรื่องนี้เริ่มต้นการถ่ายทำฉบับสมบูรณ์ในวันแรกเมื่อวันที่ 5 กรกฎาคม พ.ศ. 2567 จนถึงวันยุติการถ่ายทำเมื่อวันที่ 31 สิงหาคม พ.ศ. 2567 โดยทีมงานซีรีส์ใช้สถานที่ถ่ายทำส่วนใหญ่ในหลาย ๆ พื้นที่ของจังหวัดลำปาง และจังหวัดเชียงใหม่ เช่น *บ้านป่าเหมี้ยง ในจังหวัดลำปาง* ซึ่งในซีรีส์เรื่องนี้นำเสนอว่าพิ้นที่แห่งนี้คือบ้านเกิดของหนึ่งในตัวละครนำเรื่อง เป็นต้น

ทั้งนี้ พญ.อิสรีย์ และ *นพ.พงศกร จินดาวัฒนะ* ได้เข้ามาร่วมเป็นที่ปรึกษาทางการแพทย์ โดยเฉพาะฉากที่มีการอ้างอิงข้อมูลทางการแพทย์ร่วมด้วย

### หลังการผลิต

เมื่อวันที่ 19 พฤศจิกายน พ.ศ. 2567 บัญชีทางการของแอปพลิเคชันวันดี ในเว็บไซต์ยูทูบ ได้เผยแพร่วิดีโอตัวอย่างซีรีส์เรื่องนี้ในฉบับสมบูรณ์เพื่อพร้อมออกอากาศ ความยาว 1 นาที 55 วินาที โดยมีรายละเอียดต่าง ๆ คือ จำนวนตอนทั้งหมดของซีรีส์เรื่องนี้ รวมถึงช่วงเวลาการออกอากาศครั้งแรกของแต่ละตอนในรูปแบบตัดต่อ ทางโทรทัศน์ระบบดิจิทัล และบริการสื่ออื่น ๆ (หรือที่เรียกช่องทางนี้กันโดยทั่วไปว่า “ดูละครหรือซีรีส์ย้อนหลัง”) ในรูปแบบฉบับสมบูรณ์ () ทั้งหมดเพียง 8 ตอนเท่านั้น วันละ 1 ตอนในการออกอากาศตามที่ทางสถานีโทรทัศน์ระบบดิจิทัล และบริการสื่อผ่านอินเทอร์เน็ต () ในแต่ละแหล่งเป็นผู้กำหนด ตั้งแต่วันที่ 28 พฤศจิกายน พ.ศ. 2567 จนถึง 25 ธันวาคม พ.ศ. 2567 ทั้งนี้ มีการจัดงานประชาสัมพันธ์ซีรีส์เรื่องนี้ในฉบับสมบูรณ์อีกครั้งเมื่อวันที่ 21 พฤศจิกายน พ.ศ. 2567

ซีรีส์เรื่องนี้ได้ทีมงานจากหลากหลายสายงานด้านโปรดักชัน มาร่วมสร้างสรรค์การผลิตผลงานให้กับซีรีส์เรื่องนี้ เช่น บริษัท “สวัสดีทวีสุข จำกัด” ในด้านงานครีเอทีฟ, บริษัท “คัลเลอ ฟิล์ม จำกัด” ในด้านควบคุมศิลปกรรม, บริษัท “ฟูลเฮ้าส์ โปรดักชั่น จำกัด” ในด้านงานลำดับภาพ, บริษัท “ไวท์ ไลท์ สตูดิโอ จำกัด” ทางด้าน  และบริษัท “กบาลใส อนิเมชั่น จำกัด” ทางด้านเทคนิคพิเศษทางภาพ เช่น ฉากที่ในบริบทด้านภาพ มีเนื้อหาละเอียดอ่อน ซึ่งจำเป็นต้องใช้คอมพิวเตอร์กราฟิกส์เข้ามาช่วยในการถ่ายทอดเนื้อหา

#### เพลงประกอบ

ด้านเพลงขับร้องประกอบซีรีส์เรื่องนี้ เป็นผลงานการประพันธ์เนื้อร้องและทำนองโดย *อัจฉริยา ดุลยไพบูลย์* และเรียบเรียงโดย *ชลทัศน์ ชาญศิริเจริญกุล* ในชื่อเพลง “เพียงนิทาน” ขับร้องโดย *[[ธนนท์ จำเริญ]]* ทั้งนี้ มีการเผยแพร่เพลงดังกล่าวในฉบับสมบูรณ์เมื่อวันที่ 29 พฤศจิกายน พ.ศ. 2567 ทางบริการสตรีมมิงเพลงในแต่ละแหล่ง แล้วตามมาด้วยฉบับมิวสิกวิดีโอ ความยาว 4 นาที 21 วินาที โดยเผยแพร่ในบัญชีทางการของ  ทางเว็บไซต์ยูทูบ ในวันเดียวกัน

อนึ่ง เนื้อหาบางช่วงบางตอนในซีรีส์เรื่องนี้ มีการนำเพลง “สายลมเหนือ” ฉบับที่ขับร้องโดย *[[สุเทพ วงศ์กำแหง]]* มาแทรกเพื่อเพิ่มมิติการเล่าเรื่องของเนื้อหาเอาไว้ด้วย

#### ดนตรีประกอบ

ทีมงานจาก  ของ *เทิดศักดิ์ จันทร์ปาน* ผู้ประพันธ์ดนตรีแก่นเรื่องของละคร “เลือดข้นคนจาง” มารับผิดชอบด้านดนตรีประกอบ (สกอร์) ให้กับซีรีส์เรื่องนี้ ทั้งนี้ ในส่วนของดนตรีเปิดเรื่องในแต่ละตอนจะแตกต่างกันไป ตามมิติทางด้านอารมณ์ของเนื้อหาในตอนนั้น ๆ โดยรายชื่อดนตรีเปิดเรื่องทั้งหมดของซีรีส์ มีข้อมูลตามที่ระบุไว้ภายในตาราง ดังนี้

## แก่นเรื่อง
*พญ.อิสรีย์ ศิริวรรณกุลธร* หรือในนามปากกา  เจ้าของบทประพันธ์ฉบับนวนิยายดั้งเดิมของซีรีส์เรื่องนี้ ได้กล่าวถึงจุดประสงค์ในการถ่ายทอดแก่นเรื่องจริง ๆ ไว้ว่า

*ศิริลักษณ์ ศรีสุคนธ์* ผู้พัฒนางานสร้าง (โชว์รันเนอร์) และผู้เขียนบทฉบับซีรีส์ ได้กล่าวถึงจุดประสงค์ในการถ่ายทอดแก่นเรื่องจริง ๆ ของซีรีส์เรื่องนี้ไว้ว่า

## คำวิจารณ์

## การเผยแพร่และการตอบรับจากผู้ชม
### ลักษณะการออกอากาศ

ข้อมูลที่ระบุไว้ภายในตารางนี้ อ้างอิงมาจากการประชาสัมพันธ์ของทางเจ้าของช่องทางบริการสื่อในแต่ละแหล่งนั้น ๆ สำหรับการออกอากาศซีรีส์เรื่องนี้ทางโทรทัศน์ระบบดิจิทัล และแพร่ภาพในบริการสื่อผ่านอินเทอร์เน็ต () โดยการออกอากาศในครั้งแรกนั้นเริ่มต้นจากทางสถานีโทรทัศน์ระบบดิจิทัล ช่องวัน 31 ก่อน แล้วจึงเริ่มการแพร่ภาพผ่านช่องทางบริการสื่อต่าง ๆ หลังจากนั้น ตามวันและเวลาที่ระบุไว้ในตาราง ดังนี้

### เรตติ้ง

ข้อมูลที่ระบุไว้ภายในตารางนี้ อ้างอิงมาจากการแพร่ภาพซีรีส์เรื่องนี้เฉพาะทางสถานีโทรทัศน์ระบบดิจิทัล ช่องวัน 31 นำมาออกอากาศในช่วงเวลาไพรม์ไทม์ นั่นคือ ตั้งแต่เวลา 20:30 น. จนถึง 21:30 น. (โดยประมาณ และรวมช่วงเวลาที่มีโฆษณาคั่น) ทุกวันพุธ และวันพฤหัสบดี ตั้งแต่วันที่ 28 พฤศจิกายน จนถึง 25 ธันวาคม พ.ศ. 2567 ในฉบับตัดต่อเอาเนื้อหาบางส่วนออกไป (เหมาะสมกับผู้รับชมที่มีอายุตั้งแต่ 13 ปีขึ้นไป) รวมทั้งหมด 8 ตอนจบเท่านั้น โดยมีรายละเอียดของตัวเลขเรตติ้งโดยเฉลี่ยไม่ปัดเศษ ที่อ้างอิงข้อมูลมาจากการสำรวจเรตติ้งของ  

ซึ่งตัวเลขค่าหน่วยเปอร์เซนต์ตามที่แสดงไว้ในตาราง คือตัวเลขค่าเรตติ้งที่เก็บสำรวจมาได้ โดย  และ  ตามที่ระบุไว้ภายในตารางนี้ ดังนี้

}
!colspan="1"|
|-
!width=100|ทั่วประเทศ
|-
!1
|28 พฤศจิกายน พ.ศ. 2567
|2.200%
|-
!2
|4 ธันวาคม พ.ศ. 2567
|1.801%
|-
!3
|5 ธันวาคม พ.ศ. 2567
|1.788%
|-
!4
|11 ธันวาคม พ.ศ. 2567
|2.045%
|-
!5
|12 ธันวาคม พ.ศ. 2567
|
|-
!6
|18 ธันวาคม พ.ศ. 2567
|1.836%
|-
!7
|19 ธันวาคม พ.ศ. 2567
|1.868%
|-
!8
|25 ธันวาคม พ.ศ. 2567
|
|-
!colspan="2" |ค่าเฉลี่ยต่อตอน
|**1.93775%**
|}

### ความคิดเห็นจากผู้ชม

### สิ่งสืบเนื่อง

เนื่องจากมีประชาชนให้ความสนใจต่อประเด็นหลักที่เกี่ยวข้องกับการการุณยฆาต และการรักษาแบบประคับประคอง รวมถึงวิชาชีพของบุคลากรทางการแพทย์ในกลุ่มเวชศาสตร์ครอบครัวที่ถ่ายทอดเนื้อหาผ่านซีรีส์เรื่องนี้ ในภายหลังจากที่ซีรีส์เรื่องนี้เริ่มออกอากาศไปแล้วในช่วงระยะเวลาหนึ่ง จึงได้เกิดสิ่งที่สืบเนื่องจากซีรีส์เรื่องนี้เกิดขึ้นมา ดังนี้

#### ด้านวิชาการ
*งานสัมมนาในรูปแบบพอดแคสต์ทางระบบออนไลน์ ในหัวข้อ “ทำความรู้จัก ‘’ ผ่านซีรีส์ ‘การุณยฆาต ()’” ภายใต้ความร่วมมือของกลุ่ม  ชุมชนกรุณาเพื่อการอยู่และตายดี และทางสถานีโทรทัศน์ระบบดิจิทัลช่องวัน 31 ซึ่งเกิดขึ้นเมื่อวันพฤหัสบดีที่ 12 ธันวาคม พ.ศ. 2567 รวมทั้งมีการถ่ายทอดสดและบันทึกสำเนาวิดีโอของงานสัมมนาดังกล่าวสำหรับการเผยแพร่สู่สาธารณะชนผ่านบัญชีทางการของช่องวัน 31 ในเว็บไซต์ยูทูบ และบัญชีทางการของช่องวัน 31, ข่าวช่องวัน และกลุ่ม  ในเว็บไซต์เฟซบุ๊ก โดยเป็นการเชิญบุคลากรจากกลุ่ม  มาร่วมสนทนาเพื่อแลกเปลี่ยนความคิดเห็นกับ *พญ.อิสรีย์ ศิริวรรณกุลธร* หรือในนามปากกา  เจ้าของบทประพันธ์ฉบับนวนิยายดั้งเดิม, *วรวิทย์ ขัตติยโยธิน* ผู้กำกับซีรีส์, *ศิริลักษณ์ ศรีสุคนธ์* ผู้เขียนบทซีรีส์, ตัวแทนผู้ประกาศข่าวจากทางช่องวัน 31 และทีมแพทย์ด้านการดูแลประคับประคอง จาก  ในประเด็นความสำคัญของการบริบาลบรรเทา หรือ “การรักษาแบบประคับประคอง ()” รวมทั้งหน้าที่ของบุคลากรทางการแพทย์ที่เกี่ยวข้องกับกระบวนการดังกล่าว ผู้ที่ทำหน้าที่เป็นฝ่ายดำเนินการสัมมนาครั้งนี้คือ ปัญชาดา ผ่องนพคุณ

*งานสัมมนาทางระบบออนไลน์ ในหัวข้อ “การุณยฆาต: มุมมองจากแพทย์ จริยศาสตร์ และศาสนา” ภายใต้ความร่วมมือของคณะสังคมศาสตร์และมนุษยศาสตร์ มหาวิทยาลัยมหิดล ซึ่งเกิดขึ้นเมื่อวันพฤหัสบดีที่ 23 มกราคม พ.ศ. 2568 รวมทั้งมีการถ่ายทอดสดสำหรับการเผยแพร่สู่สาธารณะชนผ่านบัญชีทางการในชื่อว่า “ ศาสนาและจริยศาสตร์กับการพัฒนาที่ยั่งยืน มหาวิทยาลัยมหิดล” ทางเว็บไซต์เฟสบุ๊ค โดยเป็นการเชิญ พญ.อิสรีย์ มาร่วมสนทนาเพื่อแลกเปลี่ยนความคิดเห็นกับจากหลักสูตรศาสนาและจริยศาสตร์เพื่อการพัฒนาที่ยั่งยืน ในประเด็นที่ว่าด้วยกระบวนการทางการแพทย์อย่างการการุณยฆาตนั้น มีผลลัพธ์และข้อสรุปจากมุมมองทางด้านจริยศาสตร์และศาสนาในแต่ละศาสนาอย่างไรบ้าง โดยมีรายนามจากคณาจารย์ที่เข้ามาร่วมงานสัมมนาในครั้งนี้ มีดังนี้
:#รศ.ดร.ปกรณ์ สิงห์สุริยา
:#ผศ.ดร.ประทีป ฉัตรสุภางค์
:#อ.วรพงษ์ เจริญวงษ์

*งานสัมมนาในชื่อว่า “การุณยฆาตกับการสร้างเสริมสุขภาวะในระยะสุดท้ายของชีวิต” ภายใต้ความร่วมมือของคณะกรรมาธิการการสาธารณสุข สภาผู้แทนราษฎร ร่วมกับกลุ่ม  ชุมชนกรุณาเพื่อการอยู่และตายดี, สำนักงานกองทุนสนับสนุนการสร้างเสริมสุขภาพ (สสส.) และทางสถานีโทรทัศน์ระบบดิจิทัลช่องวัน 31 ซึ่งเกิดขึ้นเมื่อวันเสาร์ที่ 25 มกราคม พ.ศ. 2568 แล้วใช้อาคารศูนย์การเรียนรู้สุขภาวะ ของสำนักงานกองทุนสนับสนุนการสร้างเสริมสุขภาพ (สสส.) เป็นสถานที่จัดงานสัมมนา โดยมีจุดประสงค์เพื่อสร้างการเรียนรู้และทำความเข้าใจเกี่ยวกับสุขภาวะในระยะสุดท้ายของชีวิต รวมถึงการตั้งคำถามเกี่ยวกับ “สิทธิการตายดี” ในประเทศไทย รวมทั้งเปิดพื้นที่สนทนาให้กับประชาชน บุคลากรสุขภาพ สหวิชาชีพ สร้างความเข้าใจในระบบการดูแลผู้ป่วยระยะท้ายในประเทศไทย รวมถึงการมีส่วนร่วมพิจารณาการปรับปรุงระบบกฎหมายและนโยบายการดูแลสุขภาวะระยะสุดท้ายของชีวิต ซึ่งเป็นส่วนหนึ่งของการสร้างเสริมสุขภาพ ซึ่งมีหัวข้อในการสัมมนา และกิจกรรมต่าง ๆ ที่เกิดขึ้นตามลำดับ ภายในงานสัมมนาครั้งนี้ ดังนี้
:#การเสวนาในหัวข้อ “จากวรรณกรรม ซีรีส์ ถึงบทสนทนาเรื่องการตายดีของสังคมไทย” โดย พญ.อิสรีย์ ร่วมกับ วรวิทย์, ศิริลักษณ์ และทีมงานผู้ผลิตซีรีส์เรื่องนี้
:#การบรรยายในหัวข้อ “ความรู้ความเข้าใจเกี่ยวกับการการุณยฆาตและการดูแลแบบประคับประคอง” โดย เอกภพ สิทธิวรรณธนะ นักจัดการความรู้โครงการชุมชนกรุณา จากกลุ่ม  ชุมชนกรุณาเพื่อการอยู่และตายดี
:#การเสวนาในหัวข้อ “ช่องว่างการดูแลแบบประคับประคองในระบบสุขภาพไทย สังคมไทยพร้อมหรือไม่กับการุณยฆาต” โดย พญ.อิสรีย์ ร่วมกับ พญ.จิราภา คชวัตร แพทย์เฉพาะทางเวชศาสตร์ครอบครัว ด้านการดูแลแบบประคับประคอง จากศูนย์ชีวาประทีป โรงพยาบาลสิรินธร, พิวัฒน์ ศุภวิทยา นักวิจัยนโยบายระบบสุขภาพ และ วรรณา จารุสมบูรณ์ ประธานโครงการชุมชนกรุณา จากกลุ่ม  ชุมชนกรุณาเพื่อการอยู่และตายดี
:#กิจกรรมเวิร์คช้อปรับฟังความคิดเห็นเกี่ยวกับ “” โดยมีวิทยากรจากโครงการชุมชนกรุณา ของกลุ่ม  ชุมชนกรุณาเพื่อการอยู่และตายดี

#### ในสื่ออื่น ๆ
*การร่วมเข้ามาให้สัมภาษณ์ของ วรวิทย์ ร่วมกับ ศิริลักษณ์ และ พญ.อิสรีย์ ในรายการ “ตรงประเด็น” โดยออกอากาศทางสถานีโทรทัศน์ไทยพีบีเอส และแพร่ภาพในเว็บไซต์ของทางสถานีด้วย เมื่อวันศุกร์ที่ 20 ธันวาคม พ.ศ. 2567 ในหัวข้อหลักคือ “เข้าถึง? สิทธิตายดี”

## เพิ่มเติม
*การุณยฆาต
*การบริบาลบรรเทา
*จริยธรรมแพทย์
*การฉีดยาให้ตาย
*ซาร์โค
*การฆ่าคน
*การฆ่าตัวตาย
*สิทธิมนุษยชน
*สิทธิในชีวิต

## หมายเหตุ

## อ้างอิง




## แหล่งข้อมูลอื่น
### ข้อมูลฉบับซีรีส์
* ช่องทางการรับชม “การุณยฆาต” ใน “วันดี”
* ช่องทางการรับชม “การุณยฆาต” ใน “อ้ายฉีอี้”
* ข้อมูลของซีรีส์ “การุณยฆาต” ใน “อินเทอร์เน็ตมูวีเดตาเบส” (ภาษาอังกฤษ)
* ข้อมูลของซีรีส์ “การุณยฆาต” ใน “มายดรามาลิสต์” (ภาษาอังกฤษ)

### เกี่ยวกับแก่นเรื่องของฉบับซีรีส์
* ดูละครแล้วย้อนดูกฎหมาย “การุณยฆาต” กับช่องโหว่ “การฆาตกรรม” พร้อม ”การแสดงเจตนาตาย“ แบบถูกกฎหมาย
* วิวาทะการุณยฆาต สวิตเซอร์แลนด์ดินแดนที่เปิดช่องโหว่ให้กับการฆ่าตัวตายอย่างถูกกฎหมาย
* เว็บไซต์ “ไทยลิฟวิ่งวิล” โดยสำนักงานคณะกรรมการสุขภาพแห่งชาติ
* เว็บไซต์ของ “พีชฟูลเดธ” โดยมูลนิธิสถาบันวิจัยและพัฒนาชุมชนกรุณา

### ผู้ประพันธ์โครงเรื่องดั้งเดิม
* ‘Sammon’ คุณหมอนักเขียนที่เชื่อว่านิยายวายคือนิยายทั่วไปที่มีตัวเอกเป็น LGBTQ+
* ‘SAMMON’ คุณหมอนักเขียนนิยายการแพทย์ ผู้สร้างโลกในซีรีส์จากทริอาช-การุณยฆาต-4MINUTES

หมวดหมู่:การุณยฆาต
หมวดหมู่:ละครโทรทัศน์ช่องวัน 31
หมวดหมู่:ผลงานต้นฉบับของวันดี
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์แนวรหัสคดีไทย
หมวดหมู่:ละครโทรทัศน์แนวระทึกขวัญไทย
หมวดหมู่:ละครโทรทัศน์แนวรักชีวิตไทย
หมวดหมู่:ละครชายรักชายไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ทางการแพทย์ไทย
หมวดหมู่:ละครโทรทัศน์ที่กำกับโดย วรวิทย์ ขัตติยโยธิน